**Danmarks Fiskeriforening PO samt Gruppen Hjælp Lillebælts bemærkninger til miljørapporten og bemærkninger eller ændringsforslag til planforslagene**

Forekomsten af fisk i Lillebælt er gået kraftigt tilbage de seneste år og havmiljøet er presset efter årtiers udledninger og klapninger. Den klapning af muddermateriale Kolding kommune ligger op til fra Marina City projektet, vil i meget negativ grad påvirke havmiljøet i Lillebælt og umiddelbart nord for bæltet. Der skal findes en anden løsning for de forurenede muddermaterialer der ligges op til at klappe, så havmiljøet ikke belastet i så høj grad.

Det kan ikke acceptere at der gives tilladelse til yderligere klapninger på Trelde næs klapplads fra projektet marina city, da konsekvenserne af klapningen vil have en meget negativ påvirkning på områdets fiske og skaldyrsbestande, samt en negativ påvirkning i forhold til muligheden for at drive fiskeri i området. Der mangler overordnet en biologisk forståelse for hvordan klapning påvirker miljøet. Den anvendte tilgang, via modeller der prøver at estimere påvirkningen, stemmer sjældent overens med hvad erhvervsfiskerne, fritidsfiskere og lystfiskere samt andre brugere oplever når de færdes på vandet.

Der har igennem årtier været den ene miljøkatastrofe efter den anden, som har forgiftet Lillebælt. Heriblandt udslip fra Shells havneterminal i Fredericia helt tilbage fra 70´erne og frem, uttalige udslip fra Åbenrå havn, klapninger de sidste mange år, overløb fra Fredericia, Kolding og Vejle Kommune, branden i Fredericia i 2016 mm.

Alle disse ”utilsigtede” hændelser har belastet miljøet og er aldrig blevet undersøgt til bunds.

Det vi som brugere af Lillebælt dog kan se, er at livet under en vis dybde stille og roligt forsvinder i Lillebælt, det startede nord for Fyn og er nu trukket ned til Als, den sorte død fra nord kalder vi det.

Et af vilkårene i tilladelsen er at der ikke sker en dybdeforringelse i klapområdet under 14 meter. Det fremgår ikke hvordan forholdene på klappladen i forhold til dette hensyn, ser ud på nuværende tidspunkt forud for klapningen. Ved tilladelsens ophør skal klappladsen pejles, men der findes ingen beskrivelse af konsekvenser, hvis vilkåret ikke er overholdt.

Bundgarnsfiskerne i Båring vig oplever betydeligt gener forårsaget af klapninger når vindretningen er mellem nordvest og nordøst. Fangsterne ved disse vindforhold plejede at være gode, hvor de nu desværre er blevet meget lave. Ligeledes er der et voksende fiskeri efter sorthummer i området ved Trelde næs, der højst sandsynligt vil blive påvirket i negativ retning hvis klapningen gennemføres.

Småbådsklubberne i Lillebælt som er Lillebælt Småbådsklub, Årøsund Småbådsklub og Sønderjyllands Småbådsklub, har igennem de sidste år kunnet følge situationen nøje, fiskerne trækker mod syd, det virker som om der er noget i vandet i det nordlige Lillebælt som fiskene ikke bryder sig om.

Der er vel og mærke stort set ingen iltsvind i det nordlige Lillebælt, her er situationen dog mest alvorlig!

Der mangler en opgørelse over hvad der er blevet klappet på klappladsen gennem tiden, så man i langt højere grad kan vurdere de enkelte klapninger i forhold til hinanden.

Det fremgår at materialet primært er gytje og mindre mængder af sand og at det indeholder en lang række miljøfarlige stoffer. Der henvises til nedre og øvre aktionsværdier uden der findes en opgørelse over hvad der i mængde samlet udledes ved klapningen. Der burde ikke være noget tvivl om at klapningen er meget negativ for farvandet omkring Trelde næs og videre ned i Lillebælt.

Sedimentprøverne fra felt 3 viser høje koncentrationer af forskellige miljøfarlige stoffer, hvorfor et andet rådgivningsfirma har analyseret prøver fra det samme felt og ikke fundet disse høje koncentrationer. Man har så anvendt de analyser man har fundet passende i forhold til at koncentrationerne ikke er for høje. Det ser altså lidt mærkeligt ud. Hvilken producerer i forhold til prøvetagning og efterfølgende analyser er fulgt, så man sikre det bedst mulige videnskabelige grundlag for beslutningstagerne?

Materialet indeholder en del organisk materiale der vil forbruge ilt når dette nedbrydes. Denne proces vil forbruge store mængder af ilt i nærområdet og være medvirkende til kraftigere iltsvind end hvad området ellers oplever. Dette vil især være et problem i perioden mellem juli til september, hvor ilt niveauet i forvejen er lavt. Iltsvind i indre danske farvande er hvert år et stort problem og hændelsen er fuldstændigt ødelæggende for stort set alle organismer. Aktiviteter der direkte fremmer iltsvind, er især meget problematiske for området omkring Trelde næs der i forvejen er meget belastet. Danmarks Fiskeriforening og gruppen Hjælp Lillebælt er bange for at klapningen er meget mere end hvad området vil kunne holde til og dermed påvirke hele området meget kraftigt negativt i en længere årrække.

Danmarks Fiskeriforening og gruppen Hjælp Lillebælt vil på baggrund af overstående ikke accepterer at klapningen gennemføres. Der skal findes en anden løsning, så havmiljøet ikke belastet i så høj en grad. Vi ønsker os fiskene tilbage til Lillebælt og de omkringliggende farvandsområder og derfor blive vi nød til at starte med at begrænse forureningen og ikke bare foresætte som om alt er godt. Der skal trækkes i håndbremsen og miljøforholdene skal undersøges så ikke Lillebælts skæbne udfordres gang på gang.